BODOLAND रादाब: 7 मे : जि बोसोरनि उनाव तामिलनाडुआव फैयो गोदान सोरखार । थांनाय 2 मे खालाराव तामिलनाडु रायजोनि बिसायख’थिआव DMK राजखान्थियारि हानजाया देरहानायनि उनाव DMK नि आफादगिरि एम.के स्टालिन बिथांआ तामिलनाडु रायजोनि गिबि मन्थ्रि महरै दिनै समायखिरा लाबाय । तामिलनाडुनि रायजो बेंगिरि बानुवारिलाल पुरहित बिथांनि नुजाथिनायाव चेन्नाइ राज भवनाव एम.के स्टालिन समायखिरा लायो । लोगोसेनो थांनाय बिस्थिबार खालि एम.के स्टालिन बिथांआ सा 33 देरहागिरिफोरखौ केबिनेट मन्थ्रि हिसाबै रायजो बेंगिरिनिसिम मोनसे मुं फारि खालामनानै दैथायहरदोंमोन बे फोसावखानाय बादियै बिथांमोनखौबो केबिनेट मन्थ्रिनि थाखाय रायजो बेंगिरिया गनायथि होयो । मख’नो नांगोनदि जि बोसोरनि उनाव तामिलनाडु एसेम्बलि बिसायख’थिआव DMK आ मोन 133 मासि लानानै देरहानो हायो । लोगोसेनो कंग्रेस दोलोजों लोगो जानानै 234 मासिनि गेजेराव 159 एसेम्बब्लिनि सोद्रोमाजों मोनसे गोख्रों सरखार दाफुंनानै लायो । गुबुन फारसेथिं तामिलनाडुआव 10 बोसोर सोरखार खुंनाय AIADMK दोलोआ मोन 66 मासिआव देरहानो हादोंमोन लोगोसेनो बेयो BJP दोलोआ मोन 4 मासि आरो पि एम के दोलोआ मोन 5 मासि मोननो हादों ।